ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी आणि बांगलादेशच्या पंतप्रधान शेख हसीना यांच्यात दूरध्वनीवरून चर्चा
नवी दिल्ली, 25 मे 2020
पंतप्रधान नरेंद्र मोदी आणि बांगलादेशच्या पंतप्रधान शेख हसीना यांच्यात आज दूरध्वनीवरून चर्चा झाली.पंतप्रधान नरेंद्र मोदी यांनी बांगलादेशच्या पंतप्रधान शेख हसीना आणि बांगला देशाच्या जनतेला ईद उल फित्र निमित्त शुभेच्छा दिल्या.
अम्फान या चक्रीवादळामुळे उभय देशात झालेल्या नुकसानाचा आढावा त्यांनी परस्परांना दिला.कोविड महामारी बाबत परिस्थितीबाबत आणि या संदर्भात दोन्ही देशातले सहकार्य याबाबत या नेत्यांनी चर्चा केली.या आव्हानांचा सामना करण्यासाठी भारताच्या सहकार्याचा पंतप्रधान नरेंद्र मोदी यांनी पुनरुच्चार केला.पंतप्रधान शेख हसीना आणि बांगला देशाची जनता यांच्या उत्तम आरोग्य आणि कल्याणासाठी पंतप्रधानांनी शुभेच्छा दिल्या.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण मंत्री राजनाथ सिंह यांनी रस्ते सुरक्षा आणि रस्ते बांधकामांना प्रोत्साहन देण्यासाठी बीआरओच्या दोन उत्कृष्टता केंद्रांचे उद्घाटन केले
सीमेवरील पायाभूत सुविधा सुधारण्यात बीआरओच्या भूमिकेची केली प्रशंसा
संरक्षण मंत्री राजनाथ सिंह यांनी 11 जून 2021 रोजी नवी दिल्ली येथील सीमा सडक भवन येथे सीमा रस्ते संघटनेने  स्थापन केलेली दोन उत्कृष्टता केंद्रे देशाला समर्पित केली. रस्ते सुरक्षामध्ये उत्कृष्टता प्राप्त करण्यासाठी तसेच रस्ते, पूल, हवाई क्षेत्र आणि बोगद्यांच्या बांधकामाला गती देण्यासाठी ही केंद्रे स्थापन केली गेली आहेत.
रस्ते सुरक्षा आणि जागरूकता संबंधी उत्कृष्टता केंद्राचे उद्दिष्ट रस्ते अपघातांचे विश्लेषण सामायिक करून आणि मौल्यवान जीव वाचवण्याच्या पद्धती सुचवून रस्ते सुरक्षिततेबद्दल जागरूकता निर्माण करणे हे आहे. रस्ते, पूल, हवाई क्षेत्र आणि बोगद्या साठीचे उत्कृष्टता केंद्र  मागील अनेक वर्षात मिळालेल्या ज्ञानाचे संवर्धन करण्यावर लक्ष केंद्रित करते.
या प्रसंगी बोलताना राजनाथ सिंह यांनी बीआरओच्या उत्कृष्ट केंद्रे स्थापन करण्याच्या प्रयत्नांचे कौतुक केले आणि लोकांचे अनमोल जीव वाचवण्यात ती महत्त्वपूर्ण भूमिका बजावतील असा विश्वास व्यक्त केला. रस्ते अपघात ही देखील एक मूक महामारी असून यामुळे दरवर्षी दीड लाख लोकांचे मृत्यू होतात असे ते म्हणाले. संरक्षण मंत्रालयाने नमूद केले की सरकारने राष्ट्रीय रस्ते सुरक्षा धोरण, मोटार वाहन कायदा 2020 आणि या समस्येवर मात करण्यासाठी राष्ट्रीय महामार्गांवर अपघात-प्रवण स्थान ओळखणे असे अनेक उपक्रम राबवले आहेत आणि या केंद्रांची स्थापना त्या दिशेने आणखी एक पाऊल आहे.
संरक्षण मंत्रालयाने बीआरओच्या स्थापनेपासून देशातील दुर्गम भागात रस्ते, बोगदे आणि इतर पायाभूत सुविधा उभारून देशाच्या प्रगतीमध्ये बजावलेल्या महत्त्वपूर्ण भूमिकेचे कौतुक केले.
राजनाथ सिंह यांनी बीआरओच्या विकासासाठी सरकारने केलेल्या विविध उपायांचीही माहिती दिली.
या कार्यक्रमादरम्यान, संरक्षण मंत्र्यांनी बीआरओ कर्मचार्यांच्या कार्यक्षमतेचा पूर्ण वापर, त्यांचे मनुष्यबळ व्यवस्थापन, भर्ती व्यवस्थापन, नावनोंदणी आणि कामांच्या व्यवस्थापनासाठी चार सॉफ्टवेअरचा शुभारंभ केला.
कांचन उगुरसंदी यांच्या लडाख मधील उमलिंग ला पास या पहिल्या सोलो वूमन मोटरसायकल मोहिमेला देखील याप्रसंगी हिरवा झेंडा दाखवण्यात आला.
तत्पूर्वी, सीमा रस्ते संघटनेचे महासंचालक लेफ्टनंट जनरल राजीव चौधरी यांनी राजनाथ सिंह यांना अलिकडच्या वर्षांत बीआरओने हाती घेतलेले उपक्रम आणि कामगिरीबद्दल माहिती दिली.
या वेळी चीफ ऑफ डिफेन्स स्टाफ जनरल बिपिन रावत आणि संरक्षण सचिव डॉ. अजय कुमार यांच्यासह अनेक मान्यवर उपस्थित होते.
पंतप्रधान कार्यालय
पंतप्रधानांकडून नागरिकांना पवित्र रमजान महिन्याच्या शुभेच्छा
नवी दिल्ली, 13 एप्रिल 2021
पंतप्रधान नरेंद्र मोदी यांनी पवित्र रमजान महिन्याच्या शुभेच्छा दिल्या आहेत.
ट्वीट संदेशात पंतप्रधान म्हणाले, “गरजू आणि वंचितांची सेवा करण्याचा रमजान महत्त्वपूर्ण संदेश देतो. तसेच समता, बंधुता आणि करुणेचे महत्त्व अधोरेखित करतो.”
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
केंद्रीय मंत्री भूपेंद्र यादव यांच्या हस्ते देशभरातील 30 ईएसआयसी रुग्णालयांमध्ये केमोथेरपी सेवेचा प्रारंभ
नवी दिल्ली, 31 ऑगस्ट 2023
केंद्रीय श्रम आणि रोजगार मंत्री भूपेंद्र यादव यांनी आज नवी दिल्लीतील ईएसआयसी मुख्यालयात आयोजित महामंडळाच्या 191 व्या बैठकीत देशभरातील 30 ईएसआयसी रुग्णालयांमध्ये केमोथेरपी सेवेचा प्रारंभ केला.
या सेवेचा प्रारंभ हे देशाच्या अमृत काळात आपल्या श्रमयोगींच्या सर्वांगीण कल्याणाबाबत पंतप्रधान नरेंद्र मोदी यांची संकल्पना साकार करण्याच्या दिशेने उचललेले एक पाऊल असल्याचे यादव याप्रसंगी म्हणाले. ईएसआयसी रुग्णालयांतर्गत केमोथेरपी सेवा सुरू झाल्यामुळे, विमाधारक कामगारांना आणि त्यांच्यावरील अवलंबित कुटुंबीयांना कर्करोगावर अधिक चांगले उपचार सुलभ होतील.
केंद्रीय मंत्र्यांनी ईएसआयसीच्या डॅशबोर्डसह नियंत्रण कक्षाचेही उद्घाटन केले. ईएसआयसी रुग्णालयांमधील संसाधने आणि खाटा, चालू बांधकाम प्रकल्पांची सद्यस्थिती इत्यादींवर अधिक चांगली देखरेख डॅशबोर्डमुळे सुनिश्चित होईल.
ईएसआयसी रुग्णालयांमध्ये कुशल वैद्यकीय व्यावसायिकांची उपलब्धता सुनिश्चित करण्यासाठी, वैद्यकीय शिक्षणाच्या क्षेत्रात आपले कार्य पुढे नेण्याचा निर्णय ईएसआयसीने घेतला आहे, अशी माहिती यादव यांनी दिली. आवश्यकतांचे आकलन केल्यानंतर नवीन ईएसआयसी वैद्यकीय महाविद्यालये आणि रुग्णालये स्थापन केली जातील. आतापर्यंत, 8 वैद्यकीय महाविद्यालये, 2 दंत महाविद्यालये, 2 नर्सिंग कॉलेज आणि एक पॅरा-मेडिकल कॉलेज स्थापन करण्यात आली असून ती ईएसआयसीकडून चालवली जात आहेत, असे यादव यांनी सांगितले.S.Thakur/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 29 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतातील समग्र कोविड-19 प्रतिबंधक लसीकरण मोहिमेने काल 63 कोटी मात्रांचा टप्पा ओलांडला. गेल्या 24 तासात 73,85,866 लसीकरणाच्या मात्रा देण्यात आल्या असून, आज सकाळी 7 वाजेपर्यंतच्या आकडेवारीच्या तात्पुरत्या उपलब्ध झालेल्या अहवालानुसार, भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने 63 कोटी 09 लाखाचा  टप्पा पार केला. हे लसीकरणाच्या 67,80,301 सत्रांच्या आयोजनातून साध्य करण्यात आले आहे.
आज सकाळी 8 वाजता उपलब्ध झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची विभागणी खालीलप्रमाणे आहे:
|
|
HCWs
|
|
1st Dose
|
|
1,03,57,335
|
|
2nd Dose
|
|
83,48,055
|
|
FLWs
|
|
1st Dose
|
|
1,83,18,644
|
|
2nd Dose
|
|
1,30,57,806
|
|
Age Group 18-44 years
|
|
1st Dose
|
|
24,22,90,397
|
|
2nd Dose
|
|
2,60,65,825
|
|
Age Group 45-59 years
|
|
1st Dose
|
|
12,89,66,672
|
|
2nd Dose
|
|
5,31,54,542
|
|
Over 60 years
|
|
1st Dose
|
|
8,60,95,654
|
|
2nd Dose
|
|
4,42,62,997
|
|
Total
|
|
63,09,17,927
संपूर्ण देशात कोविड -19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्रसरकार कटिबद्ध आहे.
गेल्या 24 तासात 35,840 रुग्ण कोविड आजारातून बरे झाल्यामुळे  आतापर्यंत कोविड मधून बरे झालेल्यांची संख्या आता 3,18,88,642 झाली आहे.
परिणामी, भारतातील रोगमुक्ती दर सध्या 97.53 % वर आला आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्ममक प्रयत्नांमुळे गेले सलग 63 दिवस रोज नोंदविल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
भारतात गेल्या 24 तासात 45,083 नव्या कोविडबाधित रुग्णांची नोंद झाली आहे.
देशातील सक्रिय रुग्णसंख्या सध्या 3,68,558 आहे. ही संख्या देशातील एकूण कोविड बाधित संख्येच्या 1.13 % आहे.
देशभरात कोविड चाचण्यांच्या क्षमतेचा विस्तार सुरू असून गेल्या 24 तासांत एकूण 17,55,327 चाचण्या करण्यात आल्या आहेत. देशात आतापर्यंत कोविड संसर्ग तपासणीच्या एकूण 51 कोटी 86 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार होत असताना, साप्ताहिक पॉझिटिव्हिटी दर सध्या 2.28 % इतका आहे. हा दर गेले 65 दिवस 3 % पेक्षा कमी राहिला आहे. दैनंदिन पॉझिटिव्हिटी दर देखील आज 2.57 % इतका आहे. दैनंदिन पॉझिटिव्हिटी दर आता गेले 34 दिवस 3 % पेक्षा कमी आणि सलग 83 दिवस 5 % पेक्षा कमी राहिला आहे.
इतर अपडेट्स:-
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
उपराष्ट्रपती कार्यालय
बलशाली, आनंदी आणि समृद्ध भारत उभारण्याचे उपराष्ट्रपतींचे आवाहन
तिरुवनंतपुरममध्ये पहिले पी. परमेश्वरन स्मृती व्याख्यान दिले
श्री परमेश्वरजींना वाहिली श्रद्धांजली, ; त्यांचे जीवन आपल्याला देशाला प्राधान्य देण्यासाठी प्रेरणा देते -उपराष्ट्रपती
पाच हजार वर्षे जुन्या भारताच्या बौद्धिक परंपरेने विविधतेतही मूलभूत एकता जपली - उपराष्ट्रपती
नवी दिल्ली, 25 फेब्रुवारी 2021
उपराष्ट्रपती. एम. व्यंकय्या नायडू यांनी आज लोकांना श्री परमेश्वरजी यांनी दाखविलेल्या मार्गावर चालण्याचे आणि एक बलशाली, आनंदी व समृद्ध भारत घडवण्यासाठी प्रयत्न करण्याचे आवाहन केले.
आज तिरुवनंतपुरम येथे भारतीय विचार केंद्रमच्या वतीने आयोजित पहिल्या पी. परमेश्वर स्मृती व्याख्यानमालेत भाषण करताना उपराष्ट्रपतींनी जातीयवाद आणि भ्रष्टाचारासारख्या सामाजिक दुष्प्रवृत्तींपासून मुक्त अशा भारताच्या गरजेवर भर दिला आणि समृद्ध सांस्कृतिक आणि आध्यात्मिक वारशाचा अभिमान बाळगण्याचे आवाहन केले. श्री परमेश्वरजींना श्रद्धांजली वाहताना नायडू यांनी त्यांचे वर्णन तपस्वी आणि सर्वोत्कृष्ट मानवतावादी असे केले आणि त्यांचे जीवन आपल्याला सर्व गोष्टींपेक्षा देशाला प्राधान्य देण्याची प्रेरणा देते असे सांगितले.
केरळमध्ये रामायण मास पाळण्याच्या विस्मृतीत गेलेल्या परंपरेला पुनरुज्जीवित करण्यात त्यांचे मोलाचे योगदान असल्याचे नमूद करून उपराष्ट्रपती म्हणाले की, त्यांच्या लेखन, भाषण व इतर बौद्धिक कार्यातून श्री परमेश्वरजी यांनी केरळमधील बौद्धिक प्रवृत्तीचे रूप बदलले. ते एक उत्तम लेखक, वक्ते, कवी आणि सामाजिक तत्ववेत्ता होते, असे नायडू म्हणाले.
उपराष्ट्रपती म्हणाले की या बौद्धिक परंपरेच्या मजबूत पार्श्वभूमीमुळेच,मधल्या काळातील अनेक चढ उतारानन्तरही भारताचे सुसंकृत राष्ट्र म्हणून अस्तित्व कायम आहे.
संस्कृती संदर्भात भारताची बौद्धिक परंपरा पाच हजार वर्षांहून अधिक काळ टिकून राहिल्याचे सांगून ते म्हणाले की ही बौद्धिक परंपरा भारताच्या सामाजिक रचनेत गुंफलेली आहे आणि विविधतेतही भारताचे मूलभूत ऐक्य टिकवून ठेवण्यास यामुळे मदत झाली. महान संस्कृत महाकाव्ये ,महाभारत आणि रामायण हा हिंदू विचार आणि तत्त्वज्ञानाचा आधार असल्याचे नायडू यांनी अधोरेखित केले. ते म्हणाले की भारत आणि आशियातील धार्मिक आणि सांस्कृतिक जीवनावर या दोन महाकाव्यांचा खोलवर परिणाम झाला आहे.
श्री परमेश्वरजी याना एक महान संस्थापक म्हणून संबोधताना त्यांनी दीनदयाल संशोधन संस्थेचे संचालक, भारतीय विचार केंद्राचे संस्थापक आणि विवेकानंद केंद्राचे अध्यक्ष या नात्याने त्यांनी केलेल्या महत्वपूर्ण योगदानाचा उल्लेख केला. राष्ट्रसेवेच्या सन्मानार्थ त्यांना 2004 मध्ये पद्मश्री आणि 2018.मध्ये पद्मविभूषण पुरस्कार तसेच परमेश्वरजीची असंख्य प्रकाशने यांची त्यांनी यादी जाहीर केली.
उपराष्ट्रपती म्हणाले की, त्यांचा साधेपणा , विद्वत्ता आणि ज्या प्रकारे त्यांनी लोकांची सेवा केली त्यामुळेच श्री परमेश्वरजी त्यांचे व्यक्तिशः आवडते व्यक्तिमत्व आहे.
केरळचे राज्यपाल आरिफ मोहम्मद खान, भारतीया विचार केंद्रमचे अध्यक्ष डॉ. एम. मोहनदास हे या कार्यक्रमाला उपस्थित होते.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
आर्थिक व्यवहार विषयक मंत्रिमंडळ समिती
कोविड-19 मुळे निर्माण झालेल्या आर्थिक तणावाचा विचार करून ऊर्जा क्षेत्रामध्ये तरलता आणण्याच्या उपाय योजनेला मंत्रिमंडळाची मान्यता
नवी दिल्ली, 19 ऑगस्ट 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या आर्थिक व्यवहार विषयक मंत्रिमंडळ समितीमध्ये काही निर्णय घेतले. यानुसार ऊर्जा वित्त महामंडळ  आणि ग्रामीण विद्युतीकरण महामंडळ  यांना एकवेळची सवलत मंजूर करण्यात आली आहे. ‘उदय’- उज्वल डिसकॉम अॅश्युरन्स योजनेअंतर्गत कार्यरत असलेल्या ऊर्जा वितरण कंपन्यांना ऋण मिळवण्यासाठी गेल्यावर्षीच्या महसुलानुसार 25 टक्के खेळत्या भांडवलाची मर्यादा होती, आता वितरण कंपन्यांना या मर्यादेपेक्षा जास्त ऋण मिळू शकेल.
ऊर्जा क्षेत्राला अशा पद्धतीने एकवेळ सवलत दिल्यानंतर आर्थिक तरलता येण्यास मदत मिळू शकणार आहे. तसेच राज्य सरकारांकडून ‘डिसकॉमला देयके सुनिश्चित करण्यात येणार आहेत.
पृष्ठभूमी-
देशभरामध्ये कोविड-19 च्या उद्रेकामुळे आणि देशव्यापी लॉकडाउनमुळे विद्युत क्षेत्रामध्ये तरलतेची समस्या अधिकच वाढली. काम सुरू नसल्यामुळे वीजपुरवठा करणाऱ्या कंपन्यांची वीज बिले भरणे ग्राहकांना अवघड झाले. महसूल कमी झाल्यामुळे वीज पुरवठादार अडचणीत आले. विजेचा वापरही अतिशय कमी झाला. परंतु वीज पुरवठा ही अत्यावश्यक सेवा असल्याने पुरवठा मात्र सुरूच राहिला. मागणी वाढण्यास वेळ लागू शकतो व या परिस्थितीमध्ये ऊर्जा क्षेत्राची तरलता अल्पकाळामध्ये सुधारणे, गरजेचे आहे, हे लक्षात घेऊन मंत्रिमंडळाच्या आर्थिक विषयक समितीने तरलता वृद्धीचा निर्णय घेतला आहे.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
डॉ मनसुख मांडविया यांनी सिलचरमध्ये सीजीएचएस निरामय आरोग्य केन्द्राचे  केले उद्घाटन
नवी दिल्ली, 7 सप्टेंबर 2022
“देशातील आरोग्य पायाभूत सुविधा मजबूत करण्यासाठी आणि सीजीएचएस सेवा सुलभतेने पोहचिवण्याच्या महत्त्वपूर्ण कामात केंद्र सरकारच्या आरोग्य योजना  निरामय आरोग्य केंद्रांच्या संख्येत तिप्पटीने वाढ झाली आहे. सीजीएचएस निरामय आरोग्य केन्द्रांची व्याप्ती 2014 मधील 25 वरून आता 75 शहरांपर्यंत वाढली आहे. पंतप्रधान नरेंद्र मोदी यांनी लोकांना जवळच्या जवळ आरोग्य सेवा सहज उपलब्ध करून देण्याचा दृष्टीकोन स्वीकारला आहे, त्याला सुसंगत कार्य म्हणून या नव्या आरोग्य केंद्रांची स्थापना केली जात आहे.” केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी आज सिलचरमध्ये सीजीएचएस निरामय आरोग्य केंद्राचे उद्घाटन करताना ही माहिती दिली. डॉ. राजदीप रॉय, खासदार  आणि आसाममधील सिलचरचे आमदार दीपायन चक्रवर्ती यांच्या उपस्थितीत दूरदृश्य माध्यमातून हे उद्घाटन संपन्न झाले.
केन्द्र सरकारने देशातील आरोग्य पायाभूत सुविधांना चालना देण्यासाठी अनेक पावले उचलली आहेत असेही डॉ. मांडविया यांनी सांगितले. पीएम-एबीएचआयएम अंतर्गत 64,000 कोटी रुपये, 15,000 कोटी ईपीसीपीआर-I अंतर्गत आणि ईपीसीपीआर-II अंतर्गत 23,000 कोटी रुपये राज्यांमध्ये आरोग्य पायाभूत सुविधा मजबूत करण्यासाठी मंजूर करण्यात आले आहेत. या कार्यक्रमाला केंद्रीय आरोग्य सचिव राजेश भूषण, अतिरिक्त सचिव आलोक सक्सेना, एमओएचएफडब्लू डॉ. निखिलेश चंद्रा, संचालक सीजीएचएस यांच्यासह केंद्र सरकारचे अधिकारी, सीजीएचएस लाभार्थीही उपस्थित होते.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
मत्स्योत्पादन, पशुविकास आणि दुग्धविकास मंत्रालय
मच्छिमारांची उन्नती करणे आणि त्यांच्या गरजा समजून घेऊन त्यांचा आर्थिक आणि सामाजिक विकास करणे हे या भेटीचे मुख्य ध्येय : परशोत्तम रुपाला
केरळला 590 किमी. चा समृद्ध समुद्रकिनारा लाभला आहे. देशातील मत्स्य उत्पादनात त्याचा मोठा वाटा आहे. सागरी मत्स्य व्यवसायाव्यतिरिक्त हे राज्य अंतर्देशीय मासेमारीसाठी देखील लोकप्रिय आहे. 8 जून 2023 पासून केरळच्या मडक्कारा येथून सुरू झालेल्या सागर परिक्रमा यात्रेच्या सातव्या टप्प्यात ही यात्रा पल्लिकारा, बेकल, कन्हानगाडू, कासारगोडे मार्गे 9 जून 2023 रोजी माहे , कोझिकोडे जिल्ह्याहून केरळच्या त्रिशूर जिल्ह्यात आज पोहोचली. येथून ही यात्रा पुढे कोचीन आणि त्रिवेंद्रम मार्गे केरळच्या संपूर्ण किनारपट्टीला भेट देणार आहे.
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला, केरळचे मत्स्यव्यवसाय मंत्री साजी चेरियन, मत्स्यव्यवसाय विभागाचे विशेष कार्य अधिकारी, भारतीय प्रशासकीय सेवेतील अभिलाक्ष लेखी, आणि इतर अनेक वरिष्ठ अधिकाऱ्यांनी त्रिशूरमधील नट्टिका गावातील एस .एन. सभागृहाला भेट दिली आणि या यात्रेचे स्वागत केले.
परशोत्तम रुपाला यांनी यावेळी सांगितले की मच्छिमारांची उन्नती करणे आणि त्यांच्या गरजा समजून घेऊन त्यांचा आर्थिक आणि सामाजिक विकास करणे हे या दौऱ्याचे मुख्य ध्येय आहे. तसेच मासेमारी क्षेत्रात काम करणाऱ्या इतर भागधारकांच्या समस्या समजून घेणे हा देखील किनारपट्टीवरील राज्यांच्या भेटीचा उद्देश असल्याचे त्यांनी सांगितले आले. या उपक्रमांतर्गत लाभार्थी मच्छिमार, महिला मच्छीमार, मत्स्यपालक आणि किनारी भागातील लोकप्रतिनिधींशीही त्यांनी संवाद साधला.
परशोत्तम रुपाला, यांनी स्थानिक लोकप्रतिनिधींसोबत त्यांच्या समस्या आणि विकासाच्या संधींबद्दल चर्चा केली. मत्स्यपालन परिसंस्था सक्षम करण्यासाठी लाभार्थ्यांकडून विविध अर्ज प्राप्त झाले आहेत. प्रधानमंत्री मत्स्य संपदा योजना हा उपक्रम राबविल्याने भारतातील मत्स्यव्यवसाय क्षेत्रात महत्त्वपूर्ण बदल घडून येतील, असे ते म्हणाले. आधुनिक तंत्रज्ञान आणि मासेमारी तसेच मत्स्यपालनाच्या वैज्ञानिक पद्धतींचा अवलंब करून माशांचे उत्पादन आणि उत्पादकता वाढवणे हे या योजनेचे उद्दिष्ट आहे, असेही ते यावेळी म्हणाले.
विज्ञान आणि तंत्रज्ञान मंत्रालय
'टेक नीव @75' या राष्ट्रीय परिषदेत सामुदायिक सामर्थ्य निर्माण करणे आणि त्यांच्या गरजेनुसार तंत्रज्ञानाची भूमिका निश्चित करण्याच्या आवश्यकतेवर भर देण्यात आला
नवी दिल्ली, 22 डिसेंबर 2022
समाजात सामर्थ्य निर्माण करण्यावर आणि लोकांचे जीवनमान आणि उपजीविका अधिक उत्तम करण्याच्या दृष्टीने तंत्रज्ञानाची भूमिका निश्चित करण्याच्या आवश्यकतेवर नवी दिल्लीत काल संध्याकाळी आयोजित केलेल्या 'टेक नीव @75' या राष्ट्रीय परिषदेत भर देण्यात आला.
बरेचदा गरजू आणि आपल्या समस्यांचं निराकरण करण्यासाठी उपाय शोधणाऱ्या लोकांकडून नवकल्पना येतात. अशा तंत्रज्ञानाचे प्रमाण वाढविण्यासाठी आणि त्यातील अंतर दूर करण्यासाठी अनेक प्रयत्न केले जात आहेत. या दिशेने एकत्र काम केल्यास तंत्रज्ञानाच्या यशस्वी अंमलबजावणीकरता आवश्यक प्रयत्नांना गती मिळेल असे, विज्ञान आणि तंत्रज्ञान विभागाचे सचिव  डॉ. एस चंद्रशेखर यांनी टेक नीव @75 या राष्ट्रीय परिषदेच्या उद्घाटनप्रसंगी सांगितले.
आपण स्थानिक ज्ञान प्रणालीची ताकद ओळखली पाहिजे, आणि आवश्यक त्या ज्ञानाचा अंतर्भाव मूळ प्रवाहात केला पाहिजे असे ते म्हणाले.
विज्ञान आणि तंत्रज्ञानातील हस्तक्षेप, नवकल्पनांचे विपणन करणे आणि जनतेपर्यंत पोहोचण्यासाठी नाविन्यपूर्ण यंत्रणा शोधणे महत्त्वाचे असल्याचे त्यांनी सांगितले.
राष्ट्रीय परिषद म्हणजे 'आझादी का अमृतमहोत्सव' उपक्रमांतर्गत केंद्रीय विज्ञान तंत्रज्ञान विभाग , जैवतंत्रज्ञान विभाग , वैज्ञानिक आणि औद्योगिक संशोधन परिषद , आणि पृथ्वी विज्ञान मंत्रालय  यांनी संयुक्तपणे आयोजित केलेल्या वर्षभर चाललेल्या 'टेक नीव @75' कार्यक्रमाचा कळस आहे. या अंतर्गत समुदायाचे प्रतिनिधी, सामाजिक परिवर्तक आणि तज्ञ मंडळी यांना एका व्यासपीठावर एकत्र आणण्यासह अनेक महत्त्वपूर्ण उद्दिष्टे साध्य झाली तसेच विज्ञान आणि तंत्रज्ञानाचा वापर सर्वसामान्यांसाठी कसा करता येईल यासह मुख्य शिक्षणआणि पुढील मार्ग याविषयी चर्चा करण्यात आली. औपचारिक नवोन्मेष प्रणालीच्या सहकार्याने स्थानिक नवकल्पना प्रणाली मजबूत करण्यासाठी एक आरखडा देखील यावेळी निश्चित करण्यात आला.
समुदायाने एखादे तंत्रज्ञान स्वीकारण्यात सामाजिक परिवर्तक कशा प्रकारे सकारात्मक भूमिका बजावू शकतात यावर विज्ञान तंत्रज्ञान विभागाच्या एस ई ई डी विभागाचे प्रमुख डॉ. देबप्रिया दत्ता, यांनी विस्तृत माहिती दिली. तसेच समुदायाचे जीवनमान आणि उपजीविका यांच्यात सुधारणा करण्यासाठी सुधारण्यासाठी तंत्रज्ञानाच्या भूमिकेवर जोर दिला.
विज्ञान प्रसारच्या शास्त्रज्ञ डॉ. किंकिनी दासगुप्ता मिश्रा यांनी परिषदेदरम्यान'टेक नीव @75' या कार्यक्रमातून झालेली फलनिष्पत्ती, स्थानिय नवोन्मेष यंत्रणा बळकट करण्यासाठी प्रारूपांचा समावेश, शाश्वत उपजीविका प्रणालीसाठी पीपीपी प्रारूपां आराखडा, विज्ञान आणि तंत्रज्ञानावर आधारित ग्रामीण उद्योजकता विकास, स्थानिक उत्पादनांचे व्यावसायिकीकरण आणि बाजार अभिमुखता, प्रभावी क्षमतानिर्माण यंत्रणा आणि डिजिटल सक्षम उपजीविका प्रणाली याविषयी सादरीकरण केले.
टेक नीव @75'चा एक भाग म्हणून आयोजित कोलाज मेकिंग आणि व्हिडिओ मेकिंग स्पर्धांच्या विजेत्यांना पुरस्कार प्रदान करण्यात आले. या परिषदेत प्रख्यात विज्ञान चित्रपट निर्मात्यांच्या अनुभवाची देवाणघेवाण, टेक नीव @75' समन्वयकांकडून अभिप्राय आणि भविष्यातील सत्राची रूपरेषा यांचा देखील समावेश होता.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
आरोग्य आणि कुटुंब कल्याण मंत्रालय
“जेव्हा भारत निश्चय करतो, तेव्हा भारत ते करतोच” जागतिक क्षयरोग दिवसानिमित्त कार्यक्रमात उद्घाटन करतांना केंद्रीय मंत्री डॉ हर्ष वर्धन यांचे उद्गार
जागतिक क्षयरोग दिनानिमित आरोग्यमंत्र्यांची ‘क्षयरोग मुक्त भारताची” घोषणा; क्षयरोग निर्मूलन जनचळवळ बनवून 2025 पर्यंत क्षयरोगाचे समूळ उच्चाटन करण्याचे डॉ हर्ष वर्धन यांचे आवाहन
लक्षद्वीप आणि जम्मू काश्मीरचा बडगाम जिल्हा देशातील पहिले क्षयमुक्त प्रदेश म्हणून घोषित
नवी दिल्ली, 24 मार्च 2021
केंद्रीय आरोग्य आणि कुटुंबकल्याण मंत्री डॉ हर्षवर्धन यांच्या हस्ते आज नवी दिल्लीत ‘जागतिक क्षयरोग दिना’ निमित्त आयोजित विशेष कार्यक्रमाचे उद्घाटन झाले. यावेळी आरोग्य राज्य मंत्री अश्विनी कुमार चौबे देखील उपस्थित होते.
“भारतात, आज जगातील एकूण क्षयरोग्यांपैकी 30 टक्के रुग्ण आहेत. पंतप्रधान नरेंद्र मोदी यांच्या नेतृत्वाखाली सरकारने वर्ष 2025 पर्यंत क्षयरोगाचे समूळ उच्चाटन करण्याचे उद्दिष्ट ठेवले असून क्षयरोग निर्मूलनाला सर्वोच्च प्राधान्य दिले आहे”, असे हर्ष वर्धन यांनी यावेळी बोलतांना सांगितले. यादृष्टीने सरकारने क्षयरोगाच्या निर्मूलनासाठी गेल्या पाच वर्षात अर्थसंकल्पीय तरतुदीत मोठी वाढ करण्यात आली आहे, असेही ते म्हणाले. उच्च दर्जाची औषधे, डिजिटल तंत्रज्ञान, खाजगी क्षेत्रांचा आणि नागरी समुदायांचा सहभाग वाढवणे, आरोग्य यंत्रणेच्या माध्यमातून टीबीची औषधे आणि इतर सेवा तळागाळापर्यंत पोचवणे या सर्व गोष्टींची प्राधान्याने अंमलबजावणी होत असल्याने, भारतात क्षयरोग्यांचे प्रमाण झपाट्याने कमी होत असून, मृत्यूदरही घटला आहे, असे हर्ष वर्धन म्हणाले.
यावेळी क्षयरोगाचे प्रमाण कमी करण्यात यशस्वी ठरलेल्या राज्ये आणि केंद्रशासित प्रदेशांचा गौरव करण्यात आला. लक्षद्वीप आणि जम्मू कश्मीरमधील बडगाम जिल्हा क्षयरोगमुक्त झाल्याचे यावेळी जाहीर करण्यात आले.
वर्ष 2020 मध्ये कोविड-19 चा प्रकोप असतांनाही भारतातील क्षयरोग निर्मूलन कार्यक्रमाअंतर्गत 18.04लाखांपेक्षा जास्त नोंदणी झाली, असेही त्यांनी सांगितले. 2025 पर्यंत टीबीचे समूळ उच्चाटन करण्याचे उद्दिष्ट साध्य केले जाईल असा विश्वास व्यक्त करत, “भारत जो निश्चय करतो, तो पूर्णही करतो” असे डॉ हर्ष वर्धन यावेळी म्हणाले. देशभरात, कोविड आणि क्षयरोग दोन्हीची चाचणी करण्यासाठी भारतीय बनावटीचे स्वस्त आणि सुलभ निदान मशीन – TrueNAT विकसित करण्यात आले असून ते अनेक ठिकाणी वितरीत करण्यात आले आहे, असेही त्यांनी सांगितले.
या दिवसानिमित्त डॉ हर्षवर्धन यांनी ‘क्षयरोग मुक्त भारताच्या संकल्पाची घोषणा करत, क्षयरोगमुक्ती ही जनचळवळ बनवण्याचे आवाहन जनतेला केले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
युवा व्यवहार आणि क्रीडा मंत्रालय
केंद्रीय युवक व्यवहार आणि क्रीडा मंत्री अनुराग ठाकूर यांनी 246 खेळाडू आणि प्रशिक्षकांना पहिले भारतीय क्रीडा प्राधिकरण संस्थात्मक पुरस्कार प्रदान केले
प्रत्येक खेळाडू हा त्याच्या पिढीसाठी प्रेरणास्थान आहे: अनुराग ठाकूर
ठळक वैशिष्ट्ये
- युवक व्यवहार आणि क्रीडा राज्यमंत्री निशिथ प्रामाणिक यांचीही कार्यक्रमाला उपस्थिती
- एकूण 162 खेळाडू आणि 84 प्रशिक्षकांना राष्ट्रीय आणि आंतरराष्ट्रीय स्पर्धांमधील त्यांच्या कामगिरीबद्दल उल्लेखनीय पुरस्कार आणि सर्वोत्कृष्ट पुरस्कार श्रेणीमध्ये पुरस्कार प्रदान करण्यात आले आहेत, एकूण 85.02 लाख रुपयांचे रोख पुरस्कार देण्यात आले
केंद्रीय युवक व्यवहार आणि क्रीडा मंत्री अनुराग ठाकूर यांनी आज नवी दिल्ली येथे युवक व्यवहार आणि क्रीडा राज्यमंत्री निशिथ प्रामाणिक यांच्या उपस्थितीत 246 खेळाडू आणि प्रशिक्षकांना पहिले भारतीय क्रीडा प्राधिकरण  संस्थात्मक पुरस्कार प्रदान केले. क्रीडा विभागाच्या सचिव सुजाता चतुर्वेदी, भारतीय क्रीडा प्राधिकरणाचे महासंचालक संदीप प्रधान आणि मंत्रालयाचे इतर अधिकारी यावेळी उपस्थित होते.
जवाहरलाल नेहरू स्टेडियमवर झालेल्या समारंभात एकूण 162 खेळाडू आणि 84 प्रशिक्षकांना राष्ट्रीय आणि आंतरराष्ट्रीय स्पर्धांमधील उत्कृष्ट कामगिरीबद्दल उल्लेखनीय पुरस्कार आणि सर्वोत्कृष्ट पुरस्कार श्रेणीतले पुरस्कार प्रदान करण्यात आले तसेच एकूण 85.02 लाख रुपयांचे रोख पारितोषिक देण्यात आले. 2016 पासून राष्ट्रीय आणि आंतरराष्ट्रीय स्तरावर विविध क्रीडा प्रोत्साहन योजनांतर्गत भारतीय क्रीडा प्राधिकरण खेळाडू आणि प्रशिक्षकांच्या कामगिरीची दखल या पुरस्कारांद्वारे घेण्यात आली आहे. 2016-17, 2017-18, 2018-19 आणि 2019-20 या वर्षांसाठी पात्र उमेदवारांना हे पुरस्कार देण्यात आले.
पुरस्कार विजेत्यांचे कौतुक करताना अनुराग ठाकूर म्हणाले, "आज पुरस्कार मिळालेल्या सर्व खेळाडूंचे आणि प्रशिक्षकांचे मी मनापासून अभिनंदन करतो. खेळ हा आपले पंतप्रधान नरेंद्र मोदी यांच्या जिव्हाळ्याचा विषय असून खेळाडूंसाठी अनेक सुविधा उपलब्ध केल्या जात आहेत. प्रत्येक खेळाडू त्याच्या पिढीसाठी एक प्रेरणा आहे."
ठाकूर यांनी राष्ट्रीय शैक्षणिक धोरणाचा अविभाज्य भाग असलेल्या खेळाच्या महत्त्वावरही भर दिला. "जेव्हा एखाद्या विद्यार्थ्याच्या खेळातील कामगिरीची त्याच्या शाळेत घोषणा केली जाते, तेव्हा ती इतर विद्यार्थ्यांना शैक्षणिक गोष्टींच्या पलीकडे पाहण्याची आणि त्यांच्याही जीवनात खेळाचा समावेश करण्याची प्रेरणा देते. हीच खेळाडूची शक्ती आहे. मला आनंद आहे की खेळ हा राष्ट्रीय शैक्षणिक धोरणाचा एक अविभाज्य घटक बनला आहे. आणि त्यामुळे आता प्रत्येक विद्यार्थ्याच्या जीवनाचा एक भाग आहे,” असे ठाकूर पुढे म्हणाले.
राज्यमंत्री प्रामाणिक म्हणाले की, स्वातंत्र्याच्या अमृत महोत्सवाच्या वर्षात दिले जाणारे हे पुरस्कार पाहणे ही एक अलौकिक गोष्ट आहे. मी सर्व खेळाडूंना यशस्वी होण्यासाठी शुभेच्छा देतो. हे पुरस्कार आपल्या खेळाडूंना आणि प्रशिक्षकांना आश्वस्त करण्याचा एक मार्ग आहेत की भारतीय क्रीडा प्राधिकरण त्यांना पाठिंबा देण्यासाठी सदैव त्यांच्या बरोबर आहे.
उत्कृष्ट पुरस्कार  आणि सर्वोत्कृष्ट पुरस्कार  या पुरस्कारांच्या श्रेणी होत्या. निवड समितीमध्ये भारतीय क्रीडा प्राधिकरणाचे वरिष्ठ अधिकारी तसेच प्रख्यात क्रीडा व्यक्तींचा समावेश होता, ज्यांनी क्रीडा प्राधिकरणाच्या विविध राष्ट्रीय सर्वोत्कृष्टता केंद्रांच्या प्रादेशिक संचालकांकडून प्राप्त नामांकनाची छाननी करून निवड केली.
पुरस्कार विजेत्यांना प्रशस्तीपत्रासह खास ब्लेझर देखील देण्यात आला.